**K Ú P N A   Z M L U V A**

**č. ..................**

na nákup predmetu zmluvy pre projekt s názvom

**Modernizácia strojového vybavenia v podniku Ing. Marián Macko,**

uzatvorená podľa § 409 a nasl. Obchodného zákonníka č. 513/1991 Zb. v znení neskorších predpisov

medzi

**Z m l u v n é s t r a n y**

**K u p u j ú c i : Ing. Marián Macko**

Sídlo: Dr. Greša 1335/39, Veľký Šariš 08221, Slovenská republika

V zastúpení: Ing. Marián Macko, samostatne hospodáriaci roľník (SHR)

IČO: 37786831

DIČ: 1040527961

IČ DPH: SK1040527961

Osoby oprávnené na rokovanie

vo veciach zmluvných: Ing. Marián Macko

vo veciach technických: Ing. Marián Macko

Bankové spojenie:*doplní sa pri uzavretí zmluvy*

IBAN: *doplní sa pri uzavretí zmluvy*

Telefón: +421 905 893 419

e-mail: agromacko@gmail.com

(ďalej len „**kupujúci**“ alebo „prijímateľ“, alebo „obstarávateľ“)

**a**

**P r e d á v a j ú c i :**

Sídlo:

Štatutárny zástupca:

Bankové spojenie:

IBAN:

kód BIC:

IČO:

DIČ:

IČ DPH:

Telefón/fax:

e-mail:

v mene spoločnosti koná:

(ďalej len „**predávajúci**“ alebo „dodávateľ“)

1. **ÚVODNÉ USTANOVENIA**
   1. Táto zmluva sa uzatvára ako výsledok prieskumu trhu zákazky s názvom: **Ťahaný postrekovač**, na ktorú sa nevzťahuje zákon č. 343/2015 Z. z. o verejnom obstarávaní a o zmene a doplnení niektorých zákonov. Kupujúci na obstaranie predmetu tejto zmluvy použil procesný postup zákaziek zadávaných „dotovaným subjektom“ – osobou, ktorej poskytne verejný obstarávateľ viac ako 50% alebo 50% a menej finančných prostriedkov na dodanie zariadenia, uskutočnenie stavebných prác a poskytnutie služieb z NFP v súlade s Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020, aktualizácia č. 5, platnej v čase zadávania zákazky.
   2. Predmet zmluvy je financovaný z nenávratného finančného príspevku na základe Zmluvy o poskytnutí nenávratného finančného príspevku 041PO520554, uzavretej medzi poskytovateľom - Pôdohospodárska platobná agentúra (PPA) a prijímateľom – Ing. Marián Macko (SHR) z Programu rozvoja vidieka SR 2014 – 2022 v rámci implementácie projektu: Modernizácia strojového vybavenia v podniku Ing. Marián Macko a z vlastných prostriedkov prijímateľa.
   3. Kupujúci za nižšie uvedených podmienok uzatvára s predávajúcim ako víťazným dodávateľom v rámci uskutočneného prieskumu trhu podľa ods. 1.1 tohto článku zmluvy túto kúpnu zmluvu za nižšie uvedených zmluvných podmienok.

1. **PREDMET ZMLUVY**
   1. Predávajúci sa touto zmluvou zaväzuje dodať kupujúcemu strojné zariadenie – **ťahaný postrekovač** – 1 ks v zmysle Prílohy č. 1 tejto zmluvy a previesť na neho vlastnícke právo k tejto hnuteľnej veci (ďalej len „**zariadenie**“ alebo „predmet zmluvy“).
   2. Za podmienok vymedzených touto zmluvou sa predávajúci zaväzuje dodať ďalej špecifikované zariadenie a kupujúci sa zaväzuje dodané zariadenie odobrať a zaplatiť zaň dohodnutú kúpnu cenu. Dodané zariadenie musí byť nové, nepoužité v originálnom vyhotovení s príslušnými dokumentmi a musí spĺňať zákonné požiadavky o certifikácii strojových zariadení.
   3. Technická špecifikácia a cena predmetu zmluvy sú uvedené v Prílohe č. 1 – Špecifikácia predmetu zmluvy.
   4. Záväzkom predávajúceho k plneniu tejto zmluvy je aj dodanie zariadenia do miesta dodania, ktorým je sídlo kupujúceho uvedené v záhlaví tejto zmluvy.
2. **VYHLÁSENIA**
   1. Predávajúci vyhlasuje, že má potrebné vedomosti, aby mohol vykonať všetky nasledujúce vyhlásenia, a berie na vedomie, že pravdivosť a úplnosť každého z týchto vyhlásení je rozhodujúcou skutočnosťou pre kupujúceho pri uzatváraní tejto zmluvy.
   2. Predávajúci vyhlasuje a zaručuje kupujúcemu, že:
3. je výlučným vlastníkom zariadenia bez obmedzenia iným zmluvným vzťahom alebo dohodou s treťou osobou, či už písomnou alebo ústnou, ktorá by mohla akýmkoľvek spôsobom ovplyvniť vlastnícke právo, budúcu držbu a užívanie alebo budúcu dispozíciu s ním, a že neprebiehajú a ani nemá vedomosť o tom, že by mohli prebiehať akékoľvek súdne alebo iné konania, ktoré by mohli mať takéto alebo obdobné následky;
4. zariadenie nie je zaťažené žiadnymi právami tretích osôb, najmä záložným právom, nájomným vzťahom, predkupným právom alebo inými zabezpečovacími záväzkami;
5. zariadenie neporušuje práva duševného vlastníctva tretích osôb;
6. kupujúceho oboznámil so všetkými právnymi vzťahmi týkajúcimi sa zariadenia, že všetky tieto vzťahy sú pravdivo, úplne a presne opísané v tejto zmluve a že neexistujú žiadne iné právne vzťahy k zariadeniu, ktoré by neboli opísané v tejto zmluve;
7. následne po podpísaní tejto zmluvy sa zdrží akéhokoľvek konania, ktoré by prekážalo alebo bránilo prevodu zariadenia na kupujúceho a zaväzuje sa konať tak, aby mohol splniť svoje povinnosti podľa tejto zmluvy;
8. mu nie sú známe žiadne také vady zariadenia, na ktoré by mal kupujúceho osobitne upozorniť.
   1. Predávajúci berie na vedomie, že vyhlásenia uvedené v odseku 3.2 tohto článku sú pre kupujúceho podstatnou skutočnosťou na uzatvorenie tejto zmluvy a v prípade, že sa ukáže nepravdivosť vyššie uvedených vyhlásení, bude to pre kupujúceho dôvodom na uplatnenie náhrady škody.
9. **PODMIENKY DODÁVKY ZARIADENIA**
   1. Miestom dodania zariadenia podľa tejto zmluvy je sídlo kupujúceho: **SK, Prešovský kraj, okres Prešov, Veľký Šariš, Dr. Greša 1335/39.**
   2. Predávajúci je povinný dodať zariadenie do miesta dodania v lehote **najneskôr do 150 kalendárnych dní odo dňa doručenia výzvy kujúceho predávajúcemu na dodanie zariadenia.**
   3. Predávajúci je povinný minimálne tri (3) dni vopred kupujúcemu písomne oznámiť presný termín dodania zariadenia s uvedením dátumu a hodiny dodania. Termín odsúhlasený kupujúcim je pre zmluvné strany záväzný.
   4. Predávajúci je povinný vykonať kompletizáciu zariadenia v mieste dodania za účelom jeho sfunkčnenia a zaškoliť min. 1 osobu určenú kupujúcim k používaniu zariadenia.
   5. Kupujúci potvrdí prevzatie zariadenia od predávajúceho na dodacom liste resp. kupujúci potvrdí prevzatie zariadenia po jeho kompletizácii v mieste dodania a po zaškolení obsluhy k používaniu zariadenia v písomnom preberacom protokole.
   6. Súčasťou protokolárneho odovzdania predmetu zmluvy podľa predchádzajúceho bodu bude odovzdanie sprievodnej a technickej dokumentácie, ktorá sa k nemu vzťahuje, a ktorá je potrebná na jeho užívanie a na výkon vlastníckeho práva, v rozsahu zodpovedajúcom charakteru vybavenia a bezpečnostno-technickým požiadavkám - minimálne však:

4.6.1 preberací protokol predmetu zmluvy s uvedením presného názvu a výrobcu zariadenia predmetu zmluvy,

4.6.2 v protokole budú rozpísane položky, z ktorých dodávka predmetu zmluvy pozostáva,

4.6.3 záručný list - potvrdenia záruky na jednotlivé funkčné celky predmetu zmluvy a ich komponenty (ak je relevantné)

4.6.4 kompletná dokumentácia/návod na obsluhu a používanie zariadenia v slovenskom alebo českom jazyku,

4.6.4 EC Declaration conformity - ES vyhlásenie o zhode, vrátane certifikátov (ak je relevantné)

* + 1. Iné relevantné doklady.
  1. Predmet zmluvy bude dodaný jeho prevzatím poverenou osobou kupujúceho v mieste dodania. Oprávnená osoba kupujúceho ho prevezme po vykonaní technickej kontroly, t. j. či dodaný predmet plnenia zodpovedá špecifikácii v prílohe tejto zmluvy. Oprávnená osoba kupujúceho prezrie jednotlivé časti predmetu zmluvy a s odbornou starostlivosťou preverí ich celkový stav vrátane príslušenstva, výbavy, overí presnú identifikáciu podľa príslušných dokladov. V prípade zjavných odstrániteľných vád bude kupujúci požadovať ich okamžité odstránenie.
  2. Pokiaľ predmet zmluvy nebude spĺňať podmienky a technické parametre požadované kupujúcim v procese obstarávania, kupujúci je oprávnený od tejto zmluvy odstúpiť a má nárok na náhradu škody, ktorá mu v dôsledku toho vznikla.
  3. Nebezpečenstvo vzniku škody na zariadení a  vlastnícke právo prechádza na kupujúceho momentom skutočného prevzatia zariadenia kupujúcim od predávajúceho, nie však skôr, ako podpisom dodacieho listu resp. preberacieho protokolu.
  4. Zariadenie musí byť v súlade s požiadavkami, špecifikáciami uvedenými v prílohe č. 1 k tejto zmluve, ako aj s príslušnými zákonmi, nariadeniami, technickými normami (aj nezáväznými) aštandardmi platnými v Európskej únii a jej členských štátoch, medzinárodnými a národnými štandardmi a riadnou výrobnou praxou. Zariadenie, jeho označenie a balenie nesmie porušovať práva tretích osôb, najmä patenty, obchodné známky a iné práva duševného (vrátane priemyselného) vlastníctva tretích strán.
  5. Predávajúci je povinný zariadenie zabaliť alebo vybaviť na prepravu spôsobom potrebným na uchovanie a ochranu zariadenia, najmä počas jeho prepravy do miesta dodania.

1. **ZÁRUKA**
   1. Kupujúci je povinný vykonať prehliadku dodaného zariadenia s bežnou starostlivosťou najneskôr do 14 pracovných dní odo dňa prevzatia zariadenia.
   2. Na základe dohody zmluvných strán sa na dodané zariadenie vzťahuje záruka so záručnou dobou **24 mesiacov** odo dňa prevzatia zariadenia kupujúcim.
   3. Predávajúci preberá záruku, že počas záručnej doby
2. zariadenie bude presne v súlade so všetkými špecifikáciami podľa tejto zmluvy,
3. zariadenie bude nové, funkčné a bez vád v spracovaní a materiáli,
4. kupujúci získa vlastnícke právo k zariadeniu, neobmedzené žiadnymi záložnými právami, bremenami a skutočnými alebo uplatnenými porušeniami patentov, autorských práv alebo ochranných známok,
5. zariadenie bude obchodovateľné, bezpečné a vhodné na kupujúcim zamýšľané účely.
   1. V prípade výskytu vád na dodanom zariadení počas záručnej doby má kupujúci právo vyplývajúce z Obchodného zákonníka, ktoré môžu byť vykonané počas celej záručnej doby. V prípade nároku na odstránenie vád zariadenia je predávajúci povinný vady na vlastný účet odstrániť v primeranej lehote, najneskôr však do 15 dní od doručenia písomnej reklamácie, pokiaľ sa zmluvné strany nedohodnú písomne inak. Po márnom uplynutí tejto lehoty sa vada bude považovať za neodstrániteľnú. Nárok na odstúpenie od tejto zmluvy je možné uplatniť aj len čiastočne čo do vadnej časti dodávky zariadenia. V prípade, že bude predávajúci v omeškaní s odstraňovaním vád zariadenia opravou po dobu dlhšiu ako 15 dní, má kupujúci právo opraviť alebo zabezpečiť opravu vady dodaného zariadenia na náklady predávajúceho.
   2. V prípade, že kupujúci z dôvodu omeškania predávajúceho, opraví alebo zabezpečí opravu vady dodaného zariadenia treťou osobou, záručná doba podľa ods. 5.2 tohto článku zmluvy ostáva zachovaná v celom rozsahu.
   3. Zodpovednosť predávajúceho za vady nie je dotknutá tým, že kupujúci neoznámil predávajúcemu vady zariadenia bez zbytočného odkladu po tom, čo ich zistiť mal pri vynaložení odbornej starostlivosti pri prehliadke alebo kedykoľvek neskôr. Kupujúci teda môže reklamovať vady zariadenia bez obmedzenia času počas celej záručnej doby. Prípadné reklamácie je kupujúci povinný uplatniť u predávajúceho písomne najneskôr do 14 pracovných dní odo dňa, keď vadu skutočne zistil, najneskôr však počas trvania záručnej doby. Uplatnenie vád zariadenia a nárokov zo zodpovednosti za vady zariadenia musí kupujúci uskutočniť písomne, inak sa naň neprihliada. Uplatnenie vady zariadenia musí obsahovať stručný opis vady alebo toho, ako sa vada prejavuje.
6. **SANKCIE**

6.1 Kupujúci voči predávajúcemu uplatní zmluvnú pokutu:

1. vo výške 0,05 % z celkovej zmluvnej ceny bez DPH za dodanie predmetu zmluvy uvedenom v bode 7.1 tejto zmluvy v prípade nedodržania termínu plnenia zmluvy na dodávku zariadenia a to za každý aj začatý deň omeškania s odovzdaním predmetu zmluvy podľa článku 4 tejto zmluvy až do jeho prevzatia kupujúcim, okrem prvého dňa omeškania. Prvý deň je nasledujúci po dni, kedy sa malo plnenie odovzdať; Zaplatením zmluvnej pokuty nie je dotknutý nárok kupujúceho na náhradu škody. Kupujúci písomne požiada predávajúceho o dodanie predmetu zmluvy v dodatočnej lehote. Pokiaľ predmet zmluvy nebude dodaný ani v dodatočnej lehote určenej kupujúcim, kupujúci je oprávnený odstúpiť od zmluvy a má nárok na náhradu škody, ktorá mu nedodaním predmetu zmluvy vznikla;
2. ak predávajúci nezabezpečí úkony záručného servisu s podmienkami v článku 5, zaplatí zmluvnú pokutu vo výške 500,- € bez DPH za každú nezrealizovanú nahlásenú reklamáciu;
3. predávajúci je oprávnený odstúpiť od zmluvy v prípade, že kupujúci preukázateľne odmietne poskytnúť potrebné spolupôsobenie a plnenie podmienok tejto zmluvy, ktoré by podstatným spôsobom znemožňovalo predávajúcemu plniť podmienky uvedené v tejto zmluve.

6.2 V prípade, že kupujúci po tom, čo bude v omeškaní s platením kúpnej ceny, túto nezaplatí ani v dodatočnej primeranej lehote určenej v písomnej výzve predávajúceho, predávajúci bude oprávnený od tejto zmluvy odstúpiť.

1. **KÚPNA CENA A PLATOBNÉ PODMIENKY**
   1. Na základe dohody zmluvných strán bola kúpna cena stanovená na sumu vo výške:

Kúpna cena bez DPH: EUR

Výška DPH: EUR

Kúpna cena celkom vrátane DPH: EUR

(slovom .................................................................................................)

* 1. Takto stanovená kúpna cena sa aplikuje počas celej doby trvania tejto zmluvy a môže byť zmenená len dohodou zmluvných strán.
  2. V kúpnej cene podľa odseku 7.1 tohto článku zmluvy sú zahrnuté všetky náklady a výdavky predávajúceho, ktoré súvisia s dodaním, kompletizáciou, montážou zariadenia a zaškolením obsluhy podľa tejto zmluvy.
  3. Kúpna cena podľa ods. 7.1 tohto článku zmluvy je splatná po riadnej dodávke zariadenia podľa článku 4. tejto zmluvy na základe faktúry vystavenej predávajúcim.
  4. Predávajúci so sídlom mimo územia Slovenskej republiky bude kupujúcemu fakturovať za predmet zmluvy cenu bez DPH a DPH v súlade so zákonom č. 222/2004 Z. z. o dani z pridanej hodnoty v uvedenej výške uhradí kupujúci;
  5. V prípade, ak sa predávajúci, ktorý v čase uzavretia tejto zmluvy nie je platiteľom DPH, sa po uzavretí tejto zmluvy alebo v priebehu plnenia predmetu tejto zmluvy stane platiteľom DPH, nemá nárok na zvýšenie ceny o hodnotu sadzby DPH. V tomto prípade je predávajúci povinný celkovú fakturáciu upraviť tak, aby bola v súlade so zmluvnou cenou, t. j. znížiť základ dane tak, aby hodnota spolu s DPH zodpovedala cene, ktorou uspel v obstarávaní.
  6. Faktúra vystavená podľa odseku 7.4 tohto článku, bude **splatná do 30 dní** na základe vzájomnej dohody zmluvných strán od doručenia faktúry kupujúcemu.
  7. Faktúra bude obsahovať všetky náležitosti v zmysle všeobecne záväzných právnych predpisov a ktorej prílohou bude dodací list resp. preberací protokol potvrdený kupujúcim. Predávajúci je oprávnený vystaviť faktúru najskôr po dodaní zariadenia kupujúcemu.
  8. V prípade námietok kupujúceho voči správnosti vystavenej faktúry je kupujúci povinný túto faktúru do 5 pracovných dní odo dňa jej doručenia vrátiť predávajúcemu spolu s vytknutím jej nesprávnosti. V prípade oprávnených námietok sa má za to, že faktúra nebola kupujúcemu doručená.
  9. V prípade, ak je kupujúci v omeškaní so zaplatením kúpnej ceny za dodané zariadenie, predávajúci má nárok na úrok z omeškania vo výške 0,05 % z dlžnej sumy za každý aj začatý deň omeškania.
  10. V prípade reklamácie vád dodávky zariadenia až do vyriešenia reklamácie pre zmluvné strany záväzným spôsobom (právoplatné ukončenie reklamačného konania) kupujúci nie je v omeškaní s úhradou kúpnej ceny za reklamovanú dodávku zariadenia alebo akúkoľvek jej časť.
  11. Kupujúci je oprávnený zadržať časť kúpnej ceny vo výške zodpovedajúcej dani z pridanej hodnoty vyúčtovanej faktúrou v prípade, ak u predávajúceho nastanú dôvody pre zrušenie registrácie pre daň z pridanej hodnoty a/alebo Finančné riaditeľstvo Slovenskej republiky zverejní predávajúceho v zozname osôb, u ktorých nastali dôvody pre zrušenie registrácie pre daň z pridanej hodnoty vedenom na portáli Finančnej správy Slovenskej republiky, a to až do času, keď predávajúci hodnoverným spôsobom preukáže kupujúcemu, že u neho tieto dôvody pominuli.
  12. Predávajúci sa zaväzuje vysporiadať svoj záväzok na daň z pridanej hodnoty z vystavenej faktúry voči správcovi dane v zákonom stanovenej lehote. V prípade nesplnenia tejto povinnosti voči správcovi dane a následného núteného ručenia kupujúceho za túto daň, sa predávajúci zaväzuje nahradiť kupujúcemu takto vzniknutú škodu v plnej výške uhradenej dane z pridanej hodnoty. Náhrada škody je splatná v lehote do desiatich pracovných dní od doručenia jej vyúčtovania predávajúcemu.

1. **DORUČOVANIE**
   1. Všetky listiny, objednávky, dokumenty, požiadavky a oznámenia vrátane tých, ktoré vyvolávajú právne účinky (ďalej len **„oznámenia**“) budú medzi zmluvnými stranami zabezpečované listami doručenými poštou alebo osobne alebo e-mailom. Ak bolo oznámenie zasielané poštou, za doručené sa považuje dňom, v ktorom ho adresát prevzal alebo odmietol prevziať, alebo na tretí deň odo dňa podania zásielky na pošte, ak sa uložená zásielka zaslaná na adresu podľa ods. 8.2 vrátila späť odosielateľovi. Ak bolo oznámenie zasielané e-mailom alebo oznamované osobne v pracovný deň v čase od 8.00 hod do 16.00 hod., považuje sa za doručené v momente prenosu resp. oznámenia, inak v nasledujúci pracovný deň.
   2. Pre kupujúceho a pre predávajúcehobudú všetky oznámenia doručované alebo oznamované na adresu uvedenú v záhlaví tejto zmluvy, alebo na akúkoľvek inú adresu, telefónne alebo mobilné telefónne číslo alebo e-mailovú adresu, ktoré budú druhej zmluvnej strane vopred písomne oznámené.
   3. Zmluvné strany sa zároveň zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, najmä všetky zmeny týkajúce sa uzavretej tejto zmluvy, zmenu, či zánik ich právnej subjektivity, adresu ich sídla, bydliska alebo miesta podnikania, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany. Ak niektorá zmluvná strana nesplní túto povinnosť, nebude oprávnená namietať, že neobdržala akékoľvek oznámenie, a zároveň zodpovedá za akúkoľvek takto spôsobenú škodu.
2. **ZÁVEREČNÉ USTANOVENIA**
   1. Právne vzťahy neupravené touto zmluvou sa riadia ustanoveniami Obchodného zákonníka č. 513/1991 Zb. v znení neskorších predpisov a v jeho rámci ustanoveniami Občianskeho zákonníka č. 40/1964 Zb. v znení neskorších predpisov a súvisiacimi predpismi.
   2. Predávajúci je povinný strpieť výkon kontroly/auditu súvisiaceho s dodávaným tovarom, službami kedykoľvek počas platnosti a účinnosti Zmluvy o poskytnutí NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
   3. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Uvedenú povinnosť musia obsahovať aj prípadné zmluvy medzi dodávateľom a jeho subdodávateľmi. Za poskytnutie súčinnosti subdodávateľa pri výkone kontrol zodpovedá dodávateľ.
   4. Predávajúci a kupujúci sa dohodli a zaväzujú, že bezodkladne prijmú opatrenia na nápravu nedostatkov, zistených kontrolou/auditom a to v lehote stanovenej poskytovateľom NFP.
   5. Zmluvné strany berú na vedomie a rešpektujú, že zákazka financovaná z fondov EÚ, z Programu rozvoja vidieka SR 2014 – 2022, v rámci ktorej sa uzatvára táto zmluva, bude predmetom kontroly procesu obstarania predmetu zmluvy zo strany poskytovateľa NFP. Ak výsledok predmetnej kontroly obstarávania nebude kladný, alebo kontrolné orgány odhalia akúkoľvek nezrovnalosť, alebo k schváleniu nedôjde, je ktorákoľvek zo zmluvných strán oprávnená od zmluvy odstúpiť. Schválenie zákazky v rámci kontroly obstarávania poskytovateľom je zároveň odkladacou podmienkou nadobudnutia účinnosti tejto zmluvy.
   6. Kupujúci má právo bez akýchkoľvek sankcií odstúpiť od zmluvného vzťahu s predávajúcim v prípade, kedy ešte nedošlo k plneniu zo zmluvného vzťahu medzi kupujúcim a predávajúcim a výsledky finančnej kontroly poskytovateľa neumožňujú financovanie výdavkov vzniknutých z obstarania predmetu zmluvy.
   7. Kupujúci má právo odstúpiť od zmluvy v prípade skončenia alebo zániku Zmluvy o poskytnutí nenávratného finančného príspevku, uzavretej medzi kupujúcim ako prijímateľom nenávratného finančného príspevku za účelom financovania plnení podľa zmluvy, a to bez ohľadu na právny titul skončenia alebo zániku Zmluvy o poskytnutí nenávratného finančného príspevku.
   8. Táto zmluva nadobúda platnosť dňom jej podpisu oboma zmluvnými stranami a nadobudne účinnosť až po ukončení kontroly obstarávania (po doručení správy z kontroly obstarávania obstarávateľovi), v rámci ktorej poskytovateľ neidentifikoval nedostatky, ktoré by mali alebo mohli mať vplyv na výsledok obstarávania, alebo v rámci ktorej obstarávateľ súhlasil s výškou finančnej opravy uvedenej v návrhu správy/správe z kontroly obstarávania a splnil podmienky na uplatnenie finančnej opravy podľa Katalógu sankcií, ktorý upravuje postupy pri určení sankcií/korekcií za porušenie pravidiel a postupov obstarávania.
   9. Táto zmluva sa môže meniť alebo zrušiť iba dohodou zmluvných strán v písomnej forme.
   10. Ak by sa dôvod neplatnosti vzťahoval len na časť tejto zmluvy, bude neplatnou len táto časť.
   11. Predávajúci je povinný v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „Zákon o RPVS“ ), pokiaľ sa ho povinnosť zápisu do registra partnerov verejného sektora týka, byť zapísaný v registri partnerov verejného sektora po celú dobu trvania tejto Zmluvy.
   12. Subdodávatelia

- Predávajúci môže zabezpečiť časť plnenia predmetu zmluvy prostredníctvom svojich subdodávateľov.

- Predávajúci garantuje spôsobilosť subdodávateľov pre plnenie predmetu zmluvy.

- Predávajúci zodpovedá za celé a riadne plnenie zmluvy počas celého trvania zmluvného vzťahu s kupujúcim a to bez ohľadu na to, či predávajúci použil subdodávky alebo nie, v akom rozsahu a za akých podmienok. Kupujúci nenesie akúkoľvek zodpovednosť voči subdodávateľom predávajúceho.

- Predávajúci je povinný oznámiť kupujúcemu akúkoľvek zmenu údajov o subdodávateľovi, do piatich pracovných dní odo dňa, kedy táto skutočnosť nastala.

- Predávajúci má právo na zmenu subdodávateľa, alebo na doplnenie nového subdodávateľa vo vzťahu k plneniu, ktorého sa táto zmluva týka.

- Predávajúci je povinný do piatich pracovných dní odo dňa uzatvorenia zmluvy so subdodávateľom, alebo v deň nástupu subdodávateľa (podľa toho, ktorá skutočnosť nastane neskôr), predložiť aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet subdodávky, predpokladaný podiel zákazky zadávaný subdodávateľovi a osobu oprávnenú konať za subdodávateľa (meno a priezvisko, adresa pobytu, dátum narodenia).

- Subdodávatelia, ktorí sa podieľajú na dodaní plnenia a ktorí majú povinnosť zapisovať sa do registra partnerov verejného sektora, musia byť zapísaní v registri partnerov verejného sektora podľa zákona o RPVS.

- Porušenie povinností predávajúceho uvedených v tomto bode zmluvy sa považuje za podstatné porušenie zmluvných povinností.

* 1. Neoddeliteľnú súčasť zmluvy tvorí Príloha č. 1, ktorá obsahuje Špecifikáciu a cenu predmetu zmluvy a Príloha č. 2 – Zoznam subdodávateľov.
  2. Táto zmluva bola vyhotovená v štyroch rovnopisoch, z toho dva pre kupujúceho a dva pre predávajúceho.
  3. Zmluvné strany vyhlasujú, že sú plne spôsobilé na právne úkony, že ich zmluvná voľnosť nie je ničím obmedzená, že zmluvu neuzavreli ani v tiesni, ani za nápadne nevýhodných podmienok, že si obsah zmluvy dôkladne prečítali a že tento im je jasný, zrozumiteľný a vyjadrujúci ich slobodnú, vážnu a spoločnú vôľu, a na znak súhlasu ju vlastnoručne podpisujú.

Vo Veľkom Šariši, dňa: ............................. V ......................., dňa: .............................

Za **Ing. Marián Macko**: Za **........................................... :**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Marián Macko

SHR

Príloha č. 1 - Špecifikácia predmetu zmluvy

Príloha č. 2 – Zoznam subdodávateľov

**Príloha č. 2: Zoznam subdodávateľov**

**ZOZNAM SUBDODÁVATEĽOV[[1]](#footnote-1)**

**Ťahaný postrekovač**

|  |  |  |  |  |
| --- | --- | --- | --- | --- |
| Obchodné meno alebo názov (meno a priezvisko) a adresa pobytu alebo sídlo subdodávateľa | IČO alebo dátum narodenia subdodávateľa | Osoba oprávnená konať za subdodávateľa  (v rozsahu meno a priezvisko, adresa pobytu, dátum narodenia) | Identifikácia príslušného plnenia subdodávateľom | Podiel na plnení vo finančnom vyjadrení (EUR bez DPH) |
| [[2]](#footnote-2) |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

V ....................., dňa ...........................................................................

pečiatka, meno a podpis štatutára[[3]](#footnote-3)

**UPOZORNENIE: Ak potenciálny dodávateľ pri plnení zmluvy nebude využívať subdodávateľov, predmetnú prílohu predloží prečiarknutú alebo napr. s uvedením č. 0 alebo iné, z čoho bude daná skutočnosť jednoznačne vyplývať.**

1. Príloha bude súčasťou Kúpnej zmluvy. [↑](#footnote-ref-1)
2. Viď vyššie uvedené UPOZORNENIE [↑](#footnote-ref-2)
3. Vyhlásenie podpíše štatutárny orgán potenciálneho dodávateľa, alebo ním splnomocnený zástupca. [↑](#footnote-ref-3)